Diari Oficial de la Generalitat Valenciana


Sumari del DOGV 1246, del 16-02-1990 (1990/816581)

DECRET 23/1990, de 31 de gener, del Consell de la Generalitat Valenciana, pel qual s'accepta la cessió gratuïta de la propietat d'uns terrenys de 1.200 m2, situats en el terme municipal de Llocnou de Sant Jeroni, realitzada pel Sr. Roberto Prats Prats i esposa.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/01/31/23/dof/vci/html**

### Dades del document

Número de DOGV
:   1246

Data del DOGV
:   16-02-1990

Secció del DOGV
:   DISPOSICIONS GENERALS

Número del document
:   1990/816581


Data del document
:   31-01-1990

Organisme emissor
:   Conselleria d'Economia i Hisenda

Tipus de document
:   Decret

Decret 23/1990 de 31 de gener, del Consell de la Generalitat Valenciana, pel qual s'accepta la cessió gratuïta de la propietat d'uns terrenys de 1.200 m2, situats al terme municipal de Llocnou de Sant Jeroni, realitzada pel Sr. Roberto Prats Prats i esposa.  
Mitjançant escriptura pública atorgada davant el Notari de Gandia Sr. Julio Sabater Genovés, amb data 11 de juliol de 1989, el Sr. Roberto Prats Prats i esposa cediren a la Generalitat Valenciana la propietat d'uns terrenys de 1.200 m2, dels quals són propietaris.  
Aquests terrenys es troben inscrits en el Registre de la Propietat de Gandia núm. 3.  
A petició del Conseller d'Obres Públiques, Urbanisme i Transports s'iniciaren els tràmits legals oportuns per a l'acceptació i formalització de la cessió gratuïta a favor de la Generalitat Valenciana dels terrenys abans assenyalats, ja que aquests coincideixen amb la zona de domini públic de la carretera C-320, pk 83'750, en el terme municipal de Llocnou de Sant Jeroni.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió celebrada el dia 31 de gener de 1990,  
DECRETE:  
Article 1  
S'accepta la cessió gratuïta de la propietat d'uns terrenys de mil dos-cents metres quadrats de terra de secà, en el terme de Llocnou de Sant Jeroni, Partida Coll de Llautó o de Colletó. Confronta: nord, amb carretera comarcal 320 Gandia-Albaida; sud, amb resta de la finca d'on se segrega; i a l?est i a l?oest, amb porcions de la resta de la finca d'on procedeix.  
Els terrenys se segreguen perquè d'ara endavant figuren com a finca nova i independent, de la finca matriu formada per l'agrupació de les parcel·les següents:  
- Camp de terra de secà plantat de vinya, en el terme de Llocnou de Sant Jeroni, Partida Coll de Llautó o de Colletó, de superfície una fanecada i trenta-tres braces i un terç d'altra, és a dir, nou àrees i seixanta-nou centiàrees i un terç, i segons amidament onze àrees i seixanta-dues centiàrees i vuitanta decímetres quadrats. Confronta: nord, carretera d'Albaida; sud, amb Dolores Faus; est i oest, de Carmen Fayos Artés.  
Inscrita al tom 280, llibre 3 de Llocnou de Sant Jeroni, foli 20, finca núm. 360, inscripció 2a.  
- Vint-i-quatre àrees i noranta-tres centiàrees, és a dir, tres fanecades de terra de secà en el terme de Llocnou de Sant Jeroni, Partida Coll de Llautó o de Colletó; confronta: nord, carretera Gandia-Albaida; sud, de Salvador Fayos; est, terra de veí i oest, amb una altra de Roberto Prats Prats.  
Inscrita al tom 1.383, llibre 12 de Llocnou de Sant Jeroni, foli 153, finca núm. 1.269, inscripció 1a.  
- En el terme de Llocnou de Sant Jeroni, Partida Coll de Llautó o de Colletó, un camp de terra de secà plantat de vinya, de superfície una fanecada i trenta-tres braces i un terç d'altra, es a dir, nou àrees i seixanta-nou centiàrees i un terç Confronta: nord, amb carretera d'Albaida; est, de Maria Faus; sud, amb Dolores Faus i oest, de Roberto Prats Prats.  
Inscrita al tom 280, llibre 3 de Llocnou de Sant Jeroni, foli 22, finca núm. 361, inscripció 3a.  
Article 2  
La propietat de l?immoble s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 31 de gener de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI